OzLabs/hebrew-wiki-articles huggingface dataset:
תל חאבוה

תל חאבוה (בתעתיק: Tel Habuwa) הוא אתר ארכאולוגי במצרים התחתונה בקרבת תעלת סואץ (3 ק״מ מהתעלה) במחוז מחוז איסמעיליה. בעבר הוצע כי זוהי עיר הגבול המזרחית ת'ארו מימי הממלכה התיכונה.
== היסטוריה ==
בחפירות ארכאולוגיות במקום נמצאו עדויות לממגורות ומבני מנהל בני שני קומות מתקופת החיקסוס שנשרפו קשות ושנקברו תחת מבנים חדשים שכאלו מימי הממלכה החדשה מימי הפרעונים: תחותימס השלישי סתי הראשון ובנו, רעמסס השני. הממגורות יכלו להכיל 280 טונות של תבואה לפי חישוב שהעריכו החופרים מה שמעיד על גודל הנוכחות הצבאית במקום. מתחת לחצר פנימית באחד ממבני המנהל נתגלו ארונות קבורה ושלדים שעליהם סימנים פציעה מחצים וחיתוך מכלי נשק שהן ככל הנראה עדות לכך שהקרבות בין החיקסוס לבין צבא יעחמס הראשון היו עזים מאוד. באתר נמצאו גם פפירוס שמתייחס לפעולת שרפה מצד יעחמס ושתי אסטלות שבורות מאבן גיר שהודבקו והכילו כתובות של נסיכה (תוארה המדויק: "אחות המלך") בשם טאני שקרוב לוודאי הייתה חיקסוסית מ-1570 לפנה"ס ושל נסיך חיקסוסי בשם נחאסי שמוזכר גם בפפירוס רשימת המלכים מטורינו ובחרפושיות שנתגלו במצרים. מנהל החפירה במקום הציע כי אם זוהי ת'ארו אז ייתכן שיעחמס התקיף אותה לפני שפנה לאווריס כדי שהחיקסוס לא יקראו לתגבורת כנענית מארץ ישראל דרך עיר הגבול הזאת שכנראה יכלה לשגר שליחים עם מסר שכזה לכנען במהירות בשל קרבתה היחסית אליה.

==קישורים חיצוניים==

*[http://www.biblicalarchaeology.org/daily/news/the-expulsion-of-the-hyksos/ The Expulsion of the Hyksos] באתר Biblicalarchaeology.org
==הערות שוליים==

קטגוריה:אתרים חיקסוסיים במצרים
קטגוריה:מצרים העתיקה: ערים
קטגוריה:מצרים העתיקה
קטגוריה:מצרים: היסטוריה
הקולג' המלכותי לאמנות

הקולג' המלכותי לאמנות (באנגלית: Royal College of Art; בראשי תיבות: RCA) הוא אוניברסיטת מחקר ציבורית בלונדון. הוא מעניק תארים מתקדמים באמנות ובעיצוב.
זהו המוסד האמנותי היחידי בעולם שמקנה תואר מתקדם באמנות ובעיצוב. בדירוג QS של אוניברסיטאות בעולם הוא דורג במקום הראשון בעולם לשנת 2024, זו השנה העשירית ברציפות, בקטגוריית האמנות והעיצוב.

הקולג' הוקם לראשונה בשנת 1837 כבית ספר ממשלתי ועירוני לעיצוב שפעל ב"בית סאמרסט". במחצית המאה ה-19 עבר לאתר בסמוך למוזיאון ויקטוריה ואלברט (V&A). בשנת 1857 שונה שמו לבית הספר להכשרת אמנות (Normal Training School of Art) וב-1863 ל"בית הספר הלאומי להכשרת אמנות" (National Art Training School). באותה עת שימש בעיקר כמכללה להכשרת מורים לאמנות (סמינר). בשנים 1896–1897 הוסב שמו שוב ל"קולג' המלכותי לאמנות", אז הועבר הדגש ללימודי אמנות ועיצוב מעשיים. במחצית שנות ה-20 של המאה ה-20 נוספו לבית הספר מחלקות לעיצוב גרפי, עיצוב תעשייתי ועוד. בשנת 1967 זכה במעמד של אוניברסיטה.

==קישורים חיצוניים==

* 

==הערות שוליים==

קטגוריה:לונדון: אוניברסיטאות ומכללות
Action Without Borders

Action Without Borders (ידוע גם בשם Idealist) הוא מוסד ללא כוונת רווח שנוסד בשנת 1995 בידי עמי דר ושוכן בערים ניו יורק ופורטלנד, אורגון.

ארגון Idealist מצהיר כי הוא רשת עולמית של אנשים וארגונים הפועלים יחדיו במטרה לחיות בעולם שבו כלל האנשים יחיו בחופשיות ובכבוד.

מטרתו היא ליצור רשת חברתית של אנשים המעוניינים להתנדב ולעסוק בפעילויות למען הזולת. 
הוא מקשר בין למעלה מ-2 מיליון בני אדם מדי חודש המחפשים עבודה ופעילויות התנדבותיות על ידי מודעות המפורסמות על ידי 110,000 ארגונים ברחבי תבל.

הארגון פעיל באנגלית, ספרדית, צרפתית ולו משרדים בארצות הברית ובארגנטינה.

==קישורים חיצוניים==
* 

==הערות שוליים==

קטגוריה:אקטיביזם מקוון
Flashlight (שיר של קאשה מוש)

Flashlight (בעברית: זרקור) הוא השיר שייצג את פולין באירוויזיון 2017 שהתקיים בקייב, אוקראינה. השיר בוצע על ידי קאשה מוש. השיר שנבחר בגמר הלאומי של פולין לאירוויזיון נכתב על ידי קאשה מוש, פיט ברינגר וריקרד בונד טרומיל.

השיר בוצע על ידי מוש אחד עשר מתוך 18 שירים בחצי הגמר הראשון של האירוויזיון., הוא הגיע למקום התשיעי והעפיל לגמר, שם מוקם במקום העשרים ושניים.

== קישורים חיצוניים ==

* 

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי אירוויזיון 2017
קטגוריה:שירי פולין באירוויזיון
קטגוריה:שירים באנגלית
אליפות גרמניה בכדורגל 1933

אליפות גרמניה בכדורגל 1933 הייתה העונה ה-26 של התחרות. 

בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה. זו הייתה העונה האחרונה בשיטה זו של התחרות. 

למשחק הגמר הגיעו פורטונה דיסלדורף ושאלקה 04. לפורטונה דיסלדורף זו הייתה ההופעה הראשונה במשחק הגמר, והניצחון הראשון. 

==ארגון האליפות==
לתחרות העפילו מנצחות תחרויות אזוריות: 
{|style="border:1px solid #bbb;background:#fff;" cellpadding="5" cellspacing="2" width="60%"
|-style="background:#ccc;font-weight:bold" 
! מועדון || תחרות
|- 
| פרוסיה קניגסברג||מנצחת אליפות הבלטית 
|-style="background:#ddd" 
| הינדנבורג אלנשטיין|| סגנית מנצחת אליפות הבלטית 
|-
| בייטן||מנצחת אליפות דרום מזרח גרמניה 
|-style="background:#ddd"
| פורוורץ גלייביץ || סגנית אליפות דרום מזרח גרמניה 
|- 
| הרטה ברלין||מנצחת אליפות ברנדנבורג 
|-style="background:#ddd"
| ויקטוריה 89||סגנית אליפות ברנדנבורג 
|-
| דרזדנר ||אליפות מרכז גרמניה 
|-style="background:#ddd"
| פ.צ. חמניץ||סגנית אליפות מרכז גרמניה
|-
| המבורג ||אליפות צפון גרמניה 
|-style="background:#ddd"
| ארמיניה הנובר||סגנית אליפות צפון גרמניה
|-
| שאלקה 04||אלופת מערב גרמניה 
|-style="background:#ddd" 
| פורטונה דיסלדורף|||סגנית אלופת מערב גרמניה
|-
| בנראט|| נציגה שלישית של מערב גרמניה
|-style="background:#ddd" 
| פ.ס.וו פרנקפורט||אלופת דרום גרמניה 
|-
| מינכן 1860 || סגנית אלופת דרום גרמניה 
|-style="background:#ddd" 
|איינטרכט פרנקפורט||נציגה שלישית של דרום גרמניה
|}
 
המשחקים נערכו בשיטת נוק-אאוט (מפגש יחיד בין הקבוצות).

==מהלך התחרות==

==משחק הגמר==

==כדורגלנים מצטיינים==
קרל אמר מאיינטרכט פרנקפורט כבש 6 שערים ובכך זכה בתואר מלך השערים. זאת בפעם השנייה ברציפות. 

==קישורים חיצוניים==
* [http://www.rsssf.com/tablesd/duithistpre45.html#33 נתונים מפורטים מאתר rsssf]
* [https://web.archive.org/web/20200516143822/https://www.weltfussball.de/ נתונים מאתר weltfussball]

גרמניה
קטגוריה:עונות באליפות גרמניה בכדורגל
קטגוריה:1933 בגרמניה
נאורו במשחקים האולימפיים לנוער

נאורו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. לאורך השנים צברו ספורטאי הנוער מנאורו מדליית כסף באיגרוף. יחד עם זאת, ההשתתפות של נאורו במשחקים היא בעיקר סמלית.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של נאורו למשחקים האולימפיים לנוער הייתה לאולימפיאדת הנוער סינגפור והיא הייתה המשלחת הגדולה ביותר ששלחה נאורו עד כה. המשלחת כללה 4 ספורטאים שהתחרו בשלושה ענפי ספורט. המשלחת הגיעה להישג בענף האיגרוף בה היא זכתה במדליית כסף בקטגוריית משקל זבוב (עד 51 ק"ג) בנים. המשלחת סיימה במקומות האחרונים בענפים אתלטיקה והרמת משקולות.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה שני ספורטאים שהתחרו בשני ענפים. בניגוד לאולימפיאדת הנוער הקודמת המשלחת לא זכתה במדליה וסיימה במקומות האחרונים בענפים אתלטיקה והרמת משקולות.

==מדליות==

===מדליות לפי משחקים===
{| class="wikitable" border="1" style="text-align:center; font-size:90%;"
|-
! אולימפיאדה !! ! ! ! ! דירוג
|-
| align=right | 2010 סינגפור || 0 || 1 || 0 || 1 || 74

|}
 width="20px"|

===מדליות לפי ענף===
{| class="wikitable" border="1" style="text-align:center; font-size:90%;"
|-
! ענף !! ! ! ! 
|-
| align=right | איגרוף || 0 || 1 || 0 || 1
|}

==ראו גם==
* נאורו במשחקים האולימפיים

קטגוריה:נאורו
קטגוריה:מדינות במשחקים האולימפיים לנוער
מאיר צבי גרוזמן

הרב מאיר צבי גרוזמן (כונה ר' מונקע; י"ז בשבט ה'תרצ"ד, פברואר 1934 – י"ז בטבת ה'תשע"ז, 15 בינואר 2017) היה ראש ישיבה בקריית מלאכי ומראשי ישיבת תומכי תמימים בכפר חב"ד ובחולון. שיעוריו הודפסו בספר "אמרי צבי" והם עוסקים בפרשנות וחידושים על התלמוד הבבלי ועל משנה תורה לרמב"ם.

==ביוגרפיה==
נולד בברית המועצות למרדכי ופלה והתגורר בעיר מוסקבה. בשנת 1946 המשפחה עלתה לישראל והתיישבה ברמת גן. למד בישיבת אחי תמימים בתל אביב ובישיבת תומכי תמימים המרכזית בלוד שבה התקרב למשפיע הרב שלמה חיים קסלמן. בשנת תשט"ו החל לשמש ר"מ בישיבת תומכי תמימים בלוד.

בו' באלול ה'תשט"ו נישא לחיה בת הרב ישראל יוסף שניאורסון. בין השנים תשמ"ד-תשמ"ח כיהן כראש ישיבת בית הר"מ בקריית מלאכי, היה מראשי ישיבת חב"ד בחולון. ר"מ ומראשי ישיבת חב"ד המרכזית בכפר חב"ד.

בי"ז בטבת ה'תשע"ז נפטר בגיל 83 ונקבר בבית הקברות היהודי העתיק בצפת.

שיעוריו על התלמוד הבבלי ועל משנה תורה לרמב"ם נדפסו בספרו "אמרי צבי".

==משפחתו==
חלק מבניו של הרב גרוזמן משמשים כשלוחי חב"ד:
* הרב יצחק - שליח חב"ד בראשון לציון
* הרב שמואל - שליח חב"ד במגדל
* הרב שלום דובער - שליח חב"ד בווינה, אוסטריה
* הרב ישראל יוסף - היה בעבר שליח חב"ד במינסק. בנו הוא העיתונאי מנדי גרוזמן, מגיש בכאן מורשת
* הרב משה - שליח חב"ד ומשפיע בקהילת חב"ד בראשון לציון ובישיבת תורת אמת בירושלים

==לקריאה נוספת==
* משה מרינובסקי, גאון וחסיד, עיתון כפר חב"ד, גיליון 1691, כ"ב בטבת תשע"ז
* [http://www.teshura.com/teshurapdf/Chesney-Zajac-%20Sivan%2028%2C%205777.pdf תשורה משמחת הנישואין של שמואל שניאור זלמן וחנה שיחיו טשעזני, כ"ח סיון ה'תשע"ז] - מכיל אגרות שהרב גרוזמן קיבל מהאדמו"ר רבי מנחם מנדל שניאורסון ופרק על תולדות חייו.
* [http://download.hebrewbooks.org/downloadhandler.ashx?req=51755 אמרי צבי], ספרו על הש"ס ועל משנה תורה לרמב"ם, באתר היברובוקס.

==הערות שוליים==

קטגוריה:יהודים הקבורים בבית הקברות בצפת
קטגוריה:כפר חב"ד: אישים
קטגוריה:מחברי ספרות תורנית
קטגוריה:ישראלים ילידי ברית המועצות
קטגוריה:עולים לאחר קום המדינה: 1948–1950
קטגוריה:ראשי ישיבה חסידים בישראל
קטגוריה:ראשי ישיבות תומכי תמימים - חב"ד
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1934
קטגוריה:ישראלים שנפטרו ב-2017
דליו גמבואה

דליו גמבואה רנטריה (בספרדית: Delio Gamboa Rentería; 28 בינואר 1936 - 23 באוגוסט 2018) שנודע בכינויו "מרבייה" (בספרדית Maravilla), היה כדורגלן קולומביאני, מהבולטים בהיסטוריה של הנבחרת. שיחק בעיקר כקיצוני שמאלי או חלוץ מרכזי.

==ביוגרפיה==
גמבואה החל את דרכו בגיל 19 בכדורגל חובבני כאשר שיחק בנבחרת ואייה דל קאוקה שזכתה בתואר אליפות המחוזות ב-1956. זו הייתה אחת הנבחרות החזקות בהיסטוריה של קולומביה בליגות המחוזות וגמבואה שיתף פעולה ביחד עם מרינו קלינגר ואלברטו ולנסיה, שלישייה שהייתה ידועה בחוזקתה כנגד הגנות היריב.
גמבואה עשה את הבכורה המקצוענית שלו ב-1957 כשהצטרף לאתלטיקו נסיונל ושנה מאוחר יותר עבר לאינדפנדיינטה מדיין. ב-1959 ובהמלצתו של אפריין סאנצ'ס, הצטרף גמבואה לליגה המקסיקנית ולקבוצת קלוב דפורטיבו אורו. גמבואה מהר מאוד הפך לאחד השחקנים הטובים במקסיקו ונבחר לשחקן הזר המצטיין בשנים 1959 ו-1960.

ב-1961 חזר גמבואה לקולומביה ומצטרף למיונאריוס. יחד איתו זכתה הקבוצה בארבע אליפויות רצופות וכן בגביע נוסף בשנת 1963. ב-1966 עבר לשחק ביריבתה העירונית של מיונאריוס, אינדפנדיינטה סנטה פה, לבקשתו של המאמן גבריאל אוצ'ואה אוריבה שאימן אותו במיונאריוס. לצד אלפונסו קניון בחוד, זכתה סנטה פה באליפות באותה השנה.
ב-1968 עבר גמבואה לשחק באונסה קלדס וב-1971 הצטרף לדפורטס טולימה. ב-1973 חזר למיונאריוס והשיג עימה את המקום השני בליגה וכן פעמיים רצופות הודח ביחד עם הקבוצה בחצי גמר גביע ליברטדורס. 
ב-7 באפריל 1974 פרש גמבואה באופן רשמי כשכבש שני שערים במשחק הוקרה בין נבחרת ואייה דל קאוקה לבין נבחרת הזרים של הליגה הקולומביאנית. מיד אחר כך עלו לשחק אתלטיקו נסיונל, הקבוצה בה ערך את הבכורה שלו ומיונאריוס, הקבוצה בה השיג את רוב תאריו.

גמבואה היה חלק משמעותי בסגל של נבחרת קולומביה שהעפילה בשנת 1962 לראשונה בתולדותיה לגביע העולמי לגביע העולמי שנערך בצ'ילה. קולומביה הודחה אחרי השלב הראשון, אך גמבואה היה השחקן המצטיין בשורותיה. גמבואה שיחק בסך הכל 24 משחקים במדי הנבחרת וכבש 7 שערים. שיחק בקופה אמריקה 1957 וקופה אמריקה 1963 וגם במשחקים מוקדמות המונדיאל 1958 ו-1962.

הוא הלך לעולמו בתאריך ה-23 באוגוסט 2018 בגיל 82 עקב הידרדרות במצבו הבריאותי.

==תארים==
;מיונאריוס
* ליגת העל הקולומביאנית (4): 1961, 1962, 1963, 1964
* הגביע הקולומביאני (1): 1963
;אינדפנדיינטה סנטה פה
* ליגת העל הקולומביאנית (1): 1966

==קישורים חיצוניים==

==הערות שוליים==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלני מיונאריוס
קטגוריה:כדורגלני אינדפנדיינטה סנטה פה
קטגוריה:כדורגלני אתלטיקו נסיונל
קטגוריה:כדורגלני נבחרת קולומביה
קטגוריה:כדורגלני מונדיאל 1962
קטגוריה:כדורגלני דפורטס טולימה
קטגוריה:ילידי 1936
קטגוריה:קולומביאנים שנפטרו ב-2018
אנסלם קיפר

אנסלם קיפר (בגרמנית: Anselm Kiefer; נולד ב-8 במרץ 1945) הוא צייר ופסל גרמני.

==ביוגרפיה==
קיפר למד משפטים באוניברסיטה של פריבורג ובשנת 1966 פרש מהם לטובת לימודי אמנות. הוא למד אמנות ביחד עם יוזף בויס ופיטר דרהר במהלך שנות השבעים. עבודתו מורכבת מחומרים כגון קש, עפר, חרסית, עופרת ושלאק. שיריו של פאול צלאן מילאו תפקיד משמעותי בעבודותיו של קיפר העוסקות בהיסטוריה הגרמנית ובזוועות השואה, הוא התייחס גם למושגים מתוך תורת הקבלה.

לאורך כל שנות יצירתו, קיפר מתמודד עם העבר, טאבו ונושאים שנויים במחלוקת ואפלים מההיסטוריה. הוא עוסק במיוחד בנושאים מגרמניה הנאצית. הציור "מרגרט" (שמן וקש על בד) קיבל השראה מ"פוגת מוות", יצירתו הידועה של פאול צלאן. ניתן למצוא בעבודתו דמויות היסטוריות או מיתולוגיות ואתרים היסטוריים, אלו מתוארים בצורה סמלית שבאמצעותה קיפר מנסה להראות את העבר. משום כך נוטים לייחס את עבודותיו לתנועות הניו סימבוליזם והנאו-אקספרסיוניזם.

קיפר מתגורר ויוצר בצרפת החל משנת 1992. מאז 2008 הוא חי ועובד בעיקר בפריז ובאלסר דו סאל (Alcácer do Sal), פורטוגל.

בשנת 2023 ביים הבמאי הגרמני וים ונדרס סרט תיעודי בשם "אנסלם" על יצירתו.

==גלריה==
<gallery>
File:Opening of The Herta and paul Building 092.jpg|פתיחת תערוכת היחיד "שבירת הכלים", מוזיאון תל אביב לאמנות, 1 בנובמבר 2011
</gallery>

==קישורים חיצוניים==

* 
* 

קטגוריה:זוכי פרס וולף לאמנות
קטגוריה:ציירים גרמנים
קטגוריה:פסלים גרמנים
קטגוריה:קצרמר אמנות
קטגוריה:זוכי מדליית ליאו בק
קטגוריה:מחלוקות סביב טענות לתועבה
קטגוריה:גרמנים שנולדו ב-1945
משה סופר (השלישי)

הרב משה סופר (נולד בד' בסיוון תש"ז, 23 במאי 1947) הוא האדמו"ר הנוכחי של חסידות ערלוי ודור שישי לחת"ם סופר, חבר מועצת גדולי התורה של אגודת ישראל.

==ביוגרפיה==
נולד באגר שהונגריה, לרבי יוחנן סופר ולמרים, בת הרב יעקב פאלל. נקרא על שם סב סבו בעל החתם סופר. בילדותו למד בתלמוד תורה עץ חיים בירושלים. נישא לחיה שרה יענטא, בת רבי משולם יששכר אשכנזי, האדמו"ר מסטניסלב לונדון. במשך שנים רבות כיהן כרב קהילת חסידי אביו בבני ברק ולאחר תקופה עבר להתגורר בלונדון לצד חמיו, וגם שם כיהן ברבנות. בשנת תש"ע, לאחר שאביו לקה באירוע מוחי בעת ששהה למנוחה בשווייץ ובעקבות כך נחלש, חזר בנו להתגורר בישראל ומונה לרב הקהילה בירושלים. בתקופה הזאת גם נהג לערוך באטעס, במקום אביו שהיה עורך טישים לעיתים רחוקות בלבד, עקב חולשתו. כמו כן גם החל לערוך חופה וקידושין לתלמידי הישיבה בחתונתם. לאחר פטירת אביו בי"ג באדר א' תשע"ו, מונה לכהן כממלא מקומו בהנהגת הקהילה על אף שהיה מסוכסך עם אביב.

בחודש כסלו תשפ"ד, במהלך חתונה לנכד אחד מאחיו התמוטט האדמו"ר לאחר שלקה באירוע מוחי, כאשר באותה העת נפלה גם אשתו ששהתה בלונדון בחתונה ושברה את רגלה, בכל מוקדי החסידות נערכו עצרות תפילה לרפואתו וכן התקיימה עצרת תפילה גדולה בכותל המערבי. מספר שבועות לאחר מכן, יצא האדמו"ר להדלקת נרות חנוכה בפני חסידיו.

==מילדיו==
*בנו הרב שלום צבי, נישא לאסתר בת רבי נפתלי ראובן קורנרייך, האדמו"ר מקוסוב-ויזניץ. מכהן כרב בית המדרש יד סופר בשכונת עזרת תורה שבירושלים.
*בתו טושענע רייזל נשואה למרדכי שלמה שטרן, בן הרב משה שמואל שטרן, ראש ישיבת סטריקוב
*בתו רחל נשואה לרב יעקב יחזקיה אונגאר, רב בית המדרש נייטרא בלונדון, בנו של הרב שמואל דוד אונגאר, האדמו"ר מנייטרא

== לקריאה נוספת ==
* מאמר שכתב האדמו"ר מערלוי על הצלתו של אביו בצירוף דברי תורה: הרב משה סופר, מנהגי רבותינו והליכותיהם (לוקט ונערך על ידי ר' עקיבא מנחם סופר), מכון חתם סופר ומכון דעת והדר, תשס"ט.

== קישורים חיצוניים ==
* [http://www.example.com ה"ממשיך" בערלוי: הבן רבי משה סופר • פרופיל], באתר "כיכר השבת"
* שבתאי פוגל, [http://www.kolhazman.co.il/93901 ממשיך השושלת], 27 בפברואר 2016, באתר כל הזמן
* [http://www.kikar.co.il/218417.html חתונת נכד האדמו"ר מערלוי], באתר כיכר השבת

==הערות שוליים==

קטגוריה:רבנים בריטים
קטגוריה:ירושלים: אדמו"רים
קטגוריה:לונדון: רבנים
קטגוריה:רבנים חסידים ישראלים
קטגוריה:משפחת סופר
קטגוריה:קטמון: רבנים
קטגוריה:בוגרי ישיבת ערלוי
קטגוריה:חסידות ערלוי
קטגוריה:ישראלים שנולדו ב-1947
לויס וילסון

לויס וילסון (באנגלית: Lois Wilson, 4 במרץ 1891 - 5 באוקטובר 1988), הידועה גם בשם לויס W, הייתה ממייסדי אל אנון, קבוצת תמיכה עבור חברים ובני משפחה של אלכוהוליסטים. היא הייתה אשתו של ביל W ממייסדי אלכוהוליסטים אנונימיים (AA).

==ביוגרפיה ==
200px
נולדה למטילדה וקלארק ברנהם, קלארק ברנהם עבד בחופשת הקיץ בורמונט, שם סיפק טיפול רפואי לנופשים. ברנהם רוג'רס, אחיה הצעיר של לויס, התיידד עם נער מקומי בשם ביל וילסון. לויס וביל נפגשו בקיץ 1914, כאשר לויס הייתה 23 וביל בן 19. באותו זמן, לויס הייתה בוגרת מכללה, בקיץ שלאחר מכן הם התארסו בחשאי.

הם נישאו ב -24 בינואר 1918, בכנסיית סוודנבורג ניו יורק. באותו זמן, ביל היה בצבא והם רצו להתחתן לפני שהוא ישלח לאירופה עקב מלחמת העולם הראשונה. לויס עבדה כמרפאה בעיסוק בהיעדרו. לאחר שובו, בני הזוג קיוו להקים משפחה, אבל אחרי כמה הפלות יעצו לה כי ההריון יהיה מסוכן או בלתי אפשרי. ניסיונותיהם לאמץ ילדים לא צלחו.
לאחר שביל עבר שיקום ו-AA נוסדה, לויס החלה לעבוד על תוכנית כדי לסייע למשפחות של אלכוהוליסטים. מאמצים אלה הובילו להקמת של אל-אנון.
נפטרה בשנת 1988 בגיל 97.

==קישורים חיצוניים==

* [https://web.archive.org/web/20050331090402/http://www.al-anon.alateen.org/ אתר אל אנון]
* [http://www.steppingstones.org/loisstory.html A short biography] Stepping Stones
* [http://lens.blogs.nytimes.com/2013/05/29/bill-w-famous-yet-seldom-seen/?hp Bill W. – Famous, Yet Seldom Seen (Photo Feature)] New York Times
* [http://aaagnostica.org/2014/10/05/lois-wilson/ Lois Wilson] AA Agnostica
* 

קטגוריה:ניו יורק: אישים
קטגוריה:אמריקאיות שנולדו ב-1891
קטגוריה:אמריקאים שנולדו ב-1891
קטגוריה:אמריקאים שנפטרו ב-1988
קטגוריה:אמריקאיות שנפטרו ב-1988
הגדת שאלתיאל

דף מההגדה
הגדת שאלתיאל או הגדת שאלתיאל חן היא הגדה של פסח מאוירת עם עיטורי זהב הכתובה על גבי קלף, שנכתבה בספרד במאה ה-14. 

ההגדה הייתה ברשותה של משפחת שאלתיאל-גרסיאן-חן מברצלונה, צאצאי זרובבל בן שאלתיאל, ראש הגולה בבבל. ההגדה מכונה בפי החוקרים "הגדת האח להגדת ריילנדס" בשל הדמיון הרב בין השתיים, לא ברור האם אחת הועתקה מהשנייה או ששתיהן הועתקו מהגדה שלישית שאינה בנמצא. נמצאת בספרייה הבריטית.

== היסטוריה ==
ההגדה נדדה מברצלונה לקנדיאה (כיום הרקליון) שבכרתים, שם התגוררו צאצאי בני המשפחה. מתקופת קנדיאה נשארו מספר מזכרות בהגדה: באחד העמודים הראשונים כתב מאיר בן מלכיאל אשכנזי שהוא מכר את ההגדה לגיסו משה אבן כבש בסיוון ה'קס"ב (1402). בעמוד האחרון נכתב בכתב יד כי ההגדה הייתה שייכת לאברהם חן בן האלוף רבי יהודה חן הרופא (רבה הראשי של קנדיאה) בן הרב עמנואל חן הרופא לבית שאלתיאל. כל השמות שהוזכרו בהגדה הוכרו לחוקרים בהיותם מופיעים ב"תקנות קנדיאה" - תקנות היסטוריות שכתבו רבני העיר קנדיאה בשנים ה'רס"ד - ה'שמ"ד.

ההגדה נמצאת בספרייה הבריטית - הספרייה הלאומית של הממלכה המאוחדת בלונדון (הגדולה בעולם), החל מה'תרל"ו (1876). 

בה'תשס"ב ראתה אור מהדורת פקסימיליה מצומצמת אשר צילומיה נמצאים כיום בספרייה הלאומית בירושלים, ספריית אוניברסיטת בר-אילן, ספריית אגודת חסידי חב"ד ועוד. בראשית המאה ה-21 התקיים יום עיון באוניברסיטת אוקספורד לגבי 4 הגדות מהמאה ה-14 ביניהם הגדת שאלתיאל.

== ייחודיות ומבנה ==
הפרט הנדיר בהגדה הוא "פירוש מבית מדרשו של רש"י להגדה של פסח" שהוסיף הצייר, אשר על פי החוקרים מיוחס לרש"י או למי מבית מדרשו. הפירוש מופיע בשינויי לשון קלים בשתי הגדות נוספות בלבד - הגדת "פה ישרים" לרב חביב טולידאנו והגדת "כל ישראל חברים" מפריז. הפירוש זכה להתייחסות בפירוש ריטב"א להגדה, המייחסו לרש"י עצמו.

ההגדה כתובה בכתב ספרדי מרובע בהבלטת צבע המוקף בקישוטים, ובראשית ההגדה קודם כתב היד ישנה סדרת ציורים על סיפורי משה ואהרן אצל פרעה, עשר המכות ויציאת מצרים. נוסח ההגדה עצמו מלווה במעט איורי טקסט ועיטורי זהב.

לאחר סיום ההגדה, כולל כתב היד מחזור לחג הפסח. המחזור כולל פיוטי "אזהרות" לשבת הגדול מאת רבי זרחיה הלוי ומאת רבי יהודה הלוי, המערבית "ליל שמורים אותו אל חצה" לתפילת ערבית של פסח, רשויות ופיוטי נשמת ויוצר לפסוקי דזמרה וברכות קריאת שמע של כל ימות החג, ותפילת טל לתפילת מוסף של היום הראשון. מבחר הפיוטים במחזור כולל למעלה מ-60 פיוטים ממשוררי תור הזהב בספרד ומפייטני פרובנס, כדוגמת יוסף אבן אביתור, שלמה אבן גבירול, יצחק אבן גיאת, משה אבן עזרא, לוי אבן אלתבאן, יהודה הלוי, אברהם אבן עזרא, וזרחיה הלוי.

== לקריאה נוספת ==
* ההקדמה להגדת שאלתיאל (מהדורה מחודשת), מאת ד"ר משה שאלתיאל.
* אבני חן אליעזר ליין ושניאור זלמן ברגר, ה'תשע"ה, הוצאת ספרים קה"ת. עמ' 47 -53 פרק ז'.

== קישורים חיצוניים ==
* [https://www.nli.org.il/he/manuscripts/NNL_ALEPH000121841/NLI#$FL35503363 סריקת פקסמיליית ההגדה] באתר הספרייה הלאומית
* [http://www.col.org.il/show_news.rtx?artID=96190 השקת המהדורה המחודשת] באתר חב"ד און ליין.
* [http://www.shealtiel.com/shealtiel/home/home.asp?A318 באתר משפחת שאלתיאל].
קטגוריה:כתבי יד עבריים מאוירים
קטגוריה:ברצלונה: היסטוריה
קטגוריה:משפחת חן
שאלתיאל
קטגוריה:ספרי המאה ה-14
פרשת הדיילי טלגרף

קיסר גרמניה וילהלם השני
פרשת הדיילי טלגרף (באנגלית: Daily Telegraph Affair בגרמנית: Daily-Telegraph-Affäre) הוא כינוי לריאיון שערורייתי שמסר וילהלם השני, קיסר גרמניה לעיתון הבריטי דיילי טלגרף ב-1908. הראיון כלל התבטאויות קשות כנגד בריטניה, ועורר זעם רב בגרמניה ובעולם כנגד הקיסר. הפרשה נחשבת לאחד המשגים הפוליטיים החמורים ביותר לכל אורך שנות מלכותו של הקיסר וילהלם.

==הראיון==
וילהלם השני היה נכדה של ויקטוריה, מלכת הממלכה המאוחדת, ובאוקטובר 1908 הוא התארח בטירה בדרום אנגליה. בתקופה זו הוא ניהל מספר דיונים בענייני השעה עם הקולונל הבריטי אדוארד מונטגיו-סטיוארט-וורטלי. וורטלי סיכם את הדיונים, ערך אותם בצורת ריאיון ושלח אותו לדיילי טלגרף. הוא הראה לקיסר את הריאיון לפני כן, והקיסר שלח אותו לברלין כדי שמומחים יעברו עליו. קנצלר גרמניה ברנהרד פון בילוב היה אמור לעבור על המסמך, אולם הוא היה בחופשה, וכמוהו ראש העיתונות של הקיסר אוטו האמאן. לא ברור אם בילוב ראה את המסמך או לא, אולם אלו שאישרו אותו בסופו של דבר היו פקידים זוטרים במשרד החוץ. הראיון התפרסם בדיילי טלגרף ב-28 באוקטובר.

הראיון עורר סערה מיד עם פרסומו. הקיסר וילהלם ראה בו הזדמנות להביע את דעותיו בענייני השעה ולקדם את ידידותו עם בריטניה, אך הראיון כלל התפרצויות מביכות ואמירות מתלהמות כנגד בריטניה: הקיסר גינה את חשדנותם של האנגלים אשר מונעת מהם להדק את קשריהם עם גרמניה, וטען שהעובדה שהאנגלים . 

ארבע נקודות עיקריות בראיון סיבכו את הקיסר בבעיות שונות:
# טענה שעל אף שהוא עצמו ידיד לבריטניה, העם הגרמני סולד ממנה. טענה שעוררה זעם רב בגרמניה עצמה.
# הקיסר טען שבזמן מלחמת הבורים פנו אליו צרפת והאימפריה הרוסית בהצעה להקים קואליציה אנטי-בריטית עם הבורים. טענה שפגעה קשות ברוסיה ובצרפת. 
# הקיסר טען שב-1899 שלח מכתב לסבתו המלכה ויקטוריה ובו תוכניות כיצד למגר את הבורים, וכי אותן תוכניות אומצו בידי הלורד רוברטס בניצחונו על הבורים במהלך מלחמת הבורים. בפועל ב-1896 שלח הקיסר את "מברק קרוגר" המפורסם, אשר בו הביע תמיכה בולטת בבורים.
# טענה כי הצי הקיסרי הגרמני שהתעצם מאוד - דבר שעורר את חשדם של הבריטים, מכוון למעשה כנגד האימפריה היפנית. טענה שגרמה ליפנים לחשוד בגרמניה.

==השפעות==
הראיון גרם לרבים בהנהגה הבריטית לפקפק בשפיות דעתו של הקיסר, ואף היו בגרמניה דיבורים רציניים על כך שהוא עומד להתפטר. הקאנצלר בילוב התנצל ברייכסטאג, והקיסר הזועם, שראה בבילוב את אחד האחראים למשבר, שכן היה עליו לעבור על הראיון בטרם זה פורסם בעיתונות, כפה את פיטוריו כחצי שנה לאחר מכן. הקיסר חלה בעקבות הזעם בגרמניה ובעולם, ובמשך מספר חודשים היה שקט ודיכאוני מאוד. הפרשה נחשבת למשבר האישי החמור ביותר שיצר וילהלם בתקופה שלפני מלחמת העולם הראשונה, השפיע הן בזירה הבינלאומית והן בזירה הפנימית, ופגע מאוד בתדמיתו של הקיסר בעיני בני עמו.

==הערות שוליים==

קטגוריה:האימפריה הגרמנית
קטגוריה:וילהלם השני, קיסר גרמניה
קטגוריה:יחסי גרמניה – הממלכה המאוחדת
סודו של הרבי

סודו של הרבי הוא ספר עיון ביוגרפי על רבי מנחם מנדל שניאורסון מחב"ד שכתב ד"ר יחיאל הררי, בהוצאת ידיעות ספרים ב-2013.

הספר נמכר בכ-20 אלף עותקים, הגיע למקום הראשון בקטגוריית "עיון" במוסף "ספרים" של "הארץ" ושהה מספר שבועות בשלושת המקומות הראשונים ברשימות רבי המכר.

המחבר מגדיר את מטרת הספר "לחשוף מי הוא הרבי בעיני מאמיניו, ומי היה באמת". הררי מציג בספר את הביוגרפיה של הרבי והשפעתו, וכן את תורתו במגוון תחומים.

== קישורים חיצוניים ==
* [https://www.inn.co.il/news/256750 מהו סודו של הרבי?], באתר ערוץ 7
* 
==הערות שוליים==

קטגוריה:ספרי 2013
קטגוריה:ספרי עיון בעברית
קטגוריה:ספרי ידיעות ספרים
קטגוריה:מנחם מנדל שניאורסון
אייזיאה פיירברייס

אייזיאה פיירברייס (באנגלית: Isaiah Firebrace; נולד ב-21 בנובמבר 1999) הוא זמר אוסטרלי. פיירברייס במואמה, ניו סאות' ויילס, אוסטרליה. פיירברייס זכה בעונה השמינית של "אקס פקטור אוסטרליה" שנערכה ב-2016. ב-7 במרץ 2017 נחשף שפיירברייס ייצג את אוסטרליה באירוויזיון שיערך באותה שנה עם השיר Don't Come Easy (לא בא בקלות).

==קריירה==
===אקס פקטור אוסטרליה===
באודישן שר פיירברייס גרסת כיסוי לשיר "Hello" של אדל, ביצוע זה העלה אותו למחנה האימונים. במחנה האימונים ביצע גרסת כיסוי לשיר "If I Ain't Got You" של אלישה קיז, פיירברייס העפיל להופעות החיות ובסופו של דבר - לגמר. בגמר ביצע פיירברייס את השיר Halo של ביונסה ואת Wake Me Up של אביצ'י וניצח בגמר. מיד לאחר ניצחונו פורסם הסינגל הראשון של פיירברייס, "It's Gotta Be You".

===אירוויזיון 2017===
פיירברייס הודיע שהוא מעוניין בייצוג אוסטרליה באירוויזיון 2017 והכניס את שמו לרשימת המועמדים האפשריים. ב-7 במרץ 2017 הודיעה רשת SBS האוסטרלית על כך שפיירברייס נבחר לייצג את אוסטרליה באירוויזיון שייערך ב-2017 בקייב, אוקראינה עם השיר Don't Come Easy (לא בא בקלות) שנכתב על ידי DNA Songs. פיירברייס הגיע למקום התשיעי.

==דיסקוגרפיה==
===אלבומי אולפן===
2016: אייזיאה (אלבום)

===סינגלים===
2016: It's Gotta Be You

2017: Don't Come Easy

==קישורים חיצוניים==

* 

* [https://www.facebook.com/isaiahfirebracemusic דף הפייסבוק של פיירברייס]

==הערות שוליים==

קטגוריה:משתתפי אירוויזיון 2017
קטגוריה:נציגי אוסטרליה באירוויזיון
קטגוריה:זוכי אקס פקטור
קטגוריה:משתתפי הזמר במסכה (תוכנית טלוויזיה אוסטרלית)
קטגוריה:זמרים אוסטרלים
קטגוריה:אוסטרלים שנולדו ב-1999
חוז'וב

חוז'וב (בפולנית: Chorzów, נהגה ; בגרמנית: Königshütte, נהגה: , קניגסהיטה; בשלזית: Chorzůw) היא עיר בשלזיה בדרום פולין. העיר מהווה חלק מרכזי במטרופולין של שלזיה עילית, שבו כשני מיליון תושבים. היא יושבת על גדות הנהר ראווה .

מבחינה מנהלית חוז'וב היא חלק מפרובינציית שלזיה, מאז 1999. לפני כן השתייכה לתחום השיפוט של פרובינציית קטוביץ. נכון ליוני 2016 התגוררו בתחומי העיר עצמה, 109,541 איש.

==יהודי חוז'וב==

בשנת 1939 לפני פרוץ מלחמת העולם השנייה חיו בעיר כ־2,800 יהודים ולאחריה לא נשאר זכר לקהילה היהודית. בית הכנסת המפואר נהרס עד היסוד ובמקומו נבנה קניון ומרכז בילויים .<ref></ref> בית הקברות גם הוא נהרס. המצבות שהיו בו נעקרו והועברו לבית הקברות היהודי בעיר ביטום. כל מתחם בית הקברות היהודי בעיר הפך לפארק לרווחת תושבי העיר .<ref></ref>

==מילידי העיר==
מילידי העיר התפרסמו, בין היתר:
* פרנץ וקסמן - מנצח ומלחין פסקולים יהודי-אמריקאי
* קורט אלדר - כימאי גרמני, חתן פרס נובל לכימיה
* חנה שיגולה - שחקנית וזמרת שנסון גרמניה, מהבולטות בקולנוע הגרמני החדש.
*דניאל גולדשמידט - חוקר מדעי היהדות.

== ספורט ==
* רוך חוז'וב

==לקריאה נוספת==
* מ. צאנין, סוסנוביץ, בנדין, קאטוביץ בתוך: תל עולם: מסע על פני מאה קהילות נחרבות, תל אביב: המנורה, 1962. עמ' 293–298, המאמר כולל תיאור על גורל יהודי חוז'וב

==קישורים חיצוניים==

* 
* [https://web.archive.org/web/20080308100652/http://www.galeria.chorzow.slask.pl/ גלריית תמונות היסטוריות וחדשות מחוז'וב], באתר ארכיון האינטרנט
* 
* [https://web.archive.org/web/20121026092730/http://www.chorzow.um.gov.pl/ אתר עיריית חוז'וב]
* 
* 

==הערות שוליים==

קטגוריה:שלזיה (פרובינציה): ערים
קטגוריה:יישובים שהוקמו במאה ה-13
סילבי קיניגי

סילבי קיניגי (בצרפתית: Sylvie Kinigi; נולדה ב-1953) כיהנה כראש ממשלה בורונדי מיולי 1993 עד פברואר 1994.
==ביוגרפיה==
קיניגי נולדה בבורונדי למשפחה משבט הטוטסי, אחת משישה ילדים של משפחה חקלאית. היא התחנכה בבית ספר בלגי וסיימה לימודי כלכלה באוניברסיטת בורונדי. בגיל 19 נישאה לפרופסור באוניברסיטה ובשנים הבאות ילדה ארבעה ילדים. היא הייתה פעילה בארגון הנשים של המפלגה המזוהה עם הטוטסי ועמדה בראש סניף הארגון בעיר הבירה בוג'ומבורה. בסיום לימודי הכלכלה עבדה בבנק המרכזי של בורונדי והייתה למרצה באוניברסיטה.

בשנת 1991 מונתה ליועצת כלכלית לראש הממשלה ועסקה בקידום רפורמות וייעול תקציבי.

לאחר הבחירות שנערכו בשנת 1993 ובחירתו של מלכיור נדאדיה משבט ההוטו, לנשיא, מונתה קינגי ביולי 1993 לראש הממשלה במטרה ליצור איזון בין השבטים. באוקטובר 1993 נרצח הנשיא נדאדיה והחלה מלחמת אזרחים. קיניגי ובכירים נוספים מצאו מחסה במבנה שגרירות צרפת וממנה המשיכה לנהל את ענייני המדינה, כשהיא משמשת בפועל גם כנשיאת המדינה. בינואר 1994 בחר הפרלמנט נשיא חדש ועם כניסתו לתפקיד התפטרה גם מראשות הממשלה.
==קישורים חיצוניים==

* 

קטגוריה:נשים בראשות ממשלה
קטגוריה:ראשי ממשלות
קטגוריה:פוליטיקאים בורונדים
קטגוריה:ילידות 1953
קטגוריה:ילידי 1953
גביע היבשת

גביע היבשת על שם ויקטור טיכונוב (ברוסית: Кубок Континента им. В.В. Тихонова) הוא גביע המוענק בליגת ה-KHL מדי שנה, מאז 2010, לקבוצה שסיימה את העונה הסדירה במאזן הטוב ביותר בליגה.

מאזן הקבוצות נקבע לפי הניקוד שצברו בטבלה. אם יש שוויון בסיום העונה, שובר השוויון הוא מספר הניצחונות של כל קבוצה. כיוון שהזוכה בגביע היא בעלת המאזן הטוב ביותר בליגה, היא זוכה כפועל יוצא מכך ביתרון ביתיות לאורך כל הפלייאוף. למרות זאת, רק פעם אחת הזוכה בגביע הצליחה לממש את יתרונה ולזכות גם בגביע גגארין.

==הזוכות==

{| class="wikitable" style="text-align: center;"
|-
!style="background: #e3e3e3;" |עונה
!style="background: #e3e3e3;" |קבוצה
!style="background: #e3e3e3;" |נקודות בטבלה
!style="background: #e3e3e3;" |תוצאה בפלייאוף
!style="background: #e3e3e3;" |כמות זכיות
|-bgcolor="#87CEFA"
|2009/10
| style="text-align: right"| סלבאט יולאייב אופה
|129
|align=right|הפסידה בגמר החטיבה לאק בארס קאזאן
|1
|- 
|2010/11
| style="text-align: right"| אוונגרד אומסק
|118
|align=right|הפסידה בחצי גמר החטיבה למטאלורג מגניטוגורסק
|1
|-bgcolor="#87CEFA"
|2011/12
|align=right| טרקטור צ'ליאבינסק
|114
|align=right|הפסידה בגמר החטיבה לאוונגרד אומסק
|1
|-bgcolor="#87CEFA"
|2012/13
|align=right| סק"א סנקט פטרבורג
|115
|align=right|הפסידה בגמר החטיבה לדינמו מוסקבה
|1
|-bgcolor="#ccfebb"
|2013/14
|align=right| דינמו מוסקבה
|115
|align=right|הפסידה בסיבוב הראשון ללוקומוטיב ירוסלבל
|1
|-bgcolor="#87CEFA"
|2014/15
|align=right| צסק"א מוסקבה
|139
|align=right|הפסידה בגמר החטיבה לסק"א סנקט פטרבורג
|1
|-bgcolor="#C0C0C0"
|2015/16
|align=right| צסק"א מוסקבה
|127
|align=right|הפסידה בגמר גביע גגארין למטאלורג מגניטוגורסק
|2
|-
|2016/17
|align=right|צסק"א מוסקבה
|137
|הפסידה בחצי גמר החטיבה ללוקומוטיב ירוסלבל
|3
|-bgcolor="#87CEFA"
|2017/18
|align=right|סק"א סנקט פטרבורג
|132
|הפסידה בגמר החטיבה לצסק"א מוסקבה
|2
|-bgcolor="#FFD700"
|2018/19
|align=right|צסק"א מוסקבה
|104
|ניצחה את אוונגרד אומסק בגמר גביע גגארין אחרי 4-0 בסדרה
|4
|-
|{{כ}}2019/20
|align=right|צסק"א מוסקבה
|94
|<small><center><span style="color:#808080">העונה הופסקה בעקבות מגפת הקורונה ברוסיה</span></center></small>
|5
|-
|{{כ}}2020/21
|align=right|צסק"א מוסקבה
|91
|הפסידה בגמר גביע גגארין לאוונגרד אומסק
|6
|-
|}

==ראו גם==
*גביע הנשיאים (NHL)
==קישורים חיצוניים==

קטגוריה:ליגת ההוקי הקונטיננטלית
קטגוריה:תחרויות הוקי קרח
דעיכה (תדר)

דעיכה סלקטיבית בתדירות, משתנה בזמן הגורמת לדפוס "עננות" להופיע על ספקטרוגרמה. הזמן מוצג על הציר האופקי, תדר על הציר האנכי ואת עוצמת האות כסולם חוזק גוון האפור.
בתקשורת אלחוטית, דעיכה (באנגלית: Fading) היא וריאציה של ניחות באות רדיו עם משתנים שונים. משתנים אלה כוללים זמן, מיקום גאוגרפי ותדר רדיו. המודל הנפוץ עבור דעיכה הוא תהליך סטוכסטי. ערוץ דעיכה הוא ערוץ תקשורת, החווה דעיכה. במערכות אלחוטיות, דעיכה יכולה גם להיות מושפעת מריבוי נתיבים (multipath), תופעה המכונה השראת דעיכה על ידי ריבוי נתיבים (multipath induced fading), או מהצללה מפני מכשולים המשפיעים על התקדמות הגל, המכונה לעיתים <span>דעיכת הצללה (shadow fading)</span>.

== עקרונות ==
נוכחות קורנים בסביבת משדר ומקלט יוצרת נתיבים רבים בהם אות משודר יכול להתפשט. כתוצאה מכך, המקלט רואה את הסופרפוזיציה של כמה העתקים של הגל המשודר, כל אחד על פי הנתיב הייחודי בו הוא התקדם. כל העתק של האות יחוש שינויים בניחות, בעיכוב (delay) ובשינוי המופע (phase shift) במהלך ההתקדמות מהמקור למקלט. תופעה זו יכולה לגרום להתאבכות (בונה או הורסת) הגורמת להגברה או ניחות (בהתאמה) בעצמת האות הנקלטת. התאבכות הורסת משמעותית נקראת לעיתים "deep fade", ויכולה לגרום לאיבוד קליטה זמני עקב נפילה חזקה ביחס אות לרעש.

דוגמה נפוצה ל Deep Fade היא כאשר עוצרים ברמזור אדום ושומעים את שידור ה-FM דועך לסטטי, ועולה חזרה כאשר הרכב מתקדם, אפילו מרחק מועט. אובדן האות נובע מכך שהרכב עוצר בנקודה הסיגנל חווה התאבכות הורסת חזקה. טלפונים ניידים עלולים לחוות תופעות דומות של שינויים חזקים בקליטה בנקודות מסוימות.

מידול של ערוץ דעיכה משמש תדיר כדי לחשב את האפקט של שידור אלקטרומגנטי באוויר ברשתות סלולריות. ערוץ דעיכה משמש גם בחישובי תשדורת אקוסטית תת-מימית להפרעה הנובעת מהתווך - המים עצמם.

== מודלי דעיכות ==
מודלים קיימים לדעיכה כוללים:
* דעיכת נקגאמי
* Log-normal shadow fading
* דעיכת ריילי
* דעיכת רייס
* דעיכת TWDP (Two-Wave with Diffuse Power)
* דעיכת ווייבול

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:התפשטות גלי רדיו
מורגן אירו 8

מורגן אירו 8
מורגן אירו 8
מורגן Aero 8, שנת 2006
מורגן אירו 8 (אנגלית: Morgan Aero 8) היא מכונית ספורט המוגדרת מכונית רטרו, אשר יוצרה על ידי יצרנית הרכב "Morgan Motor Company" הבריטית בין השנים 2001–2010, ובשנים 2015–2017. המנוע נלקח (ברישיון) מחברת ב.מ.וו הגרמנית.

תאוצה 0-100 קמ"ש 4.3 שניות לדגם הידני.

מקדם הגרר של דגם ה- מורגן אירו 8 הוא 0.39

===דגמי מורגן אירו 8===
* מורגן אירו 8 - קבריולה
* Morgan AeroMax - דגם קופה, אשר יוצר בין השנים 2008-2009, יוצרו 100 יחידות, מחירה של כל יחידה היה 110,000 לירות שטרלינג.
* מורגן אירו 8 סופר ספורט - גרסה של דגם מורגן 8 אארומקס, החלון האחורי נשאר קבוע במקומו, והגג נשלף חלקית
* מורגן אירו 8 - גרסה חדשה של הדגם, (קבריולה) הוצגה בתערוכת הרכב ב- ז'נבה במרץ 2015.

===יצרנית הרכב "מורגן מוטור"===
"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

== תמונות ==
<gallery>
Galway, Co. Galway - Ireland (8288165537).jpg| מורגן אירו 8 - מבט לתא הנהג
Morgan Aero 8, cloth cap and Telegraph - Flickr - exfordy.jpg| מורגן אירו 8 - מבט לתוך הרכב
Morgan Aero 8 (26226334872).jpg| מורגן אירו 8
Morgan Aero 8 (Cream).jpg| מורגן אירו 8
2008 Morgan Aero 8 (24805078884).jpg| מורגן אירו 8, שנת 2008
2009 Morgan Aero Max (15449482558).jpg| Morgan AeroMax שנת 2009
Morgan Aeromax - Flickr - exfordy (7).jpg| Morgan AeroMax
2009 Morgan Aero Max (15635598685).jpg| Morgan AeroMax שנת 2009
Morgan Aeromax - Flickr - exfordy (6).jpg| Morgan AeroMax - מבט לתא הנהג
MorganAeroMax.jpg| Morgan AeroMax
</gallery>

==ראו גם==
* מורגן פלוס 8
* מורגן 3-וילר
* מורגן Aero-Sports
* מורגן פלוס 4
* מורגן פלוס 4 פלוס
* מורגן סדרת F תלת אופן

==לקריאה נוספת==
* [http://www.caranddriver.com/reviews/morgan-aero-supersports-morgan-aero-review מורגן אירו 8 סופר ספורט] (Morgan Aero SuperSports: Morgan Aero Review - Car and)

==קישורים חיצוניים==

* [https://www.youtube.com/watch?v=UpovjlcpNXM מורגן 8 Aero - קופה] (4:39 דקות), יו-טיוב
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2001
קטגוריה:מורגן
קטגוריה:מכוניות בריטיות
קטגוריה:מכוניות רטרו
איי מרשל במשחקים האולימפיים לנוער

איי מרשל משתתפת במשחקים האולימפיים לנוער מאז היווסדם באולימפיאדת הנוער סינגפור (2010). היא מעולם לא השתתפה במשחקי החורף האולימפיים לנוער. עד כה, אף ספורטאי נוער מאיי מרשל לא זכה במדליה אולימפית לנוער והשתתפותה במשחקים היא בעיקר סמלית.

==השתתפות במשחקים==
===משחקי הקיץ===
המשלחת הראשונה של איי מרשל למשחקים האולימפיים לנוער הייתה לאולימפיאדת הנוער סינגפור וכללה 4 ספורטאים שהתחרו בשני ענפי ספורט. המשלחת לא הגיעה להישגים וסיימה במקומות האחרונים בענפי ההרמת משקולות והשחייה. המשלחת לאולימפיאדת הנוער נאנג'ינג מנתה ארבעה ספורטאים שהתחרו בשלושה ענפים. גם משלחת זו לא הגיעה להישגים וסיימה במקומות האחרונים בענפי האתלטיקה, ההיאבקות והשחייה.

==ראו גם==
* איי מרשל במשחקים האולימפיים

קטגוריה:איי מרשל
קטגוריה:מדינות במשחקים האולימפיים לנוער
מיסלוביצה

מיסלוביצה (בפולנית: Mysłowice, נהגה: ; בגרמנית: Myslowitz, מיסלוביץ) היא עיר בשלזיה, בדרום פולין. בדרום האזור המטרופוליני של שלזיה עילית, על גדות הפשמשה והבריניצה יובלי הוויסלה.

בעבר השתייכה העיר מבחינה מנהלית לפרובינציית קטוביצה, ומאז הקמת פרובינציית שלזיה (ב-1999) היא משויכת אליה. מיסלוביצה היא אחת הערים המרכיבות את אגד הערים של קטוביצה שבו כ-2.7 מיליון תושבים.

בעיר עצמה מתגוררים נכון לסוף יוני 2016 כ-75,000 תושבים.

== יהודי מיסלוביצה ==

בשנת 1887 חיו בעיר 900 יהודים מתוך 14,000 תושבים; על פי מקורות מסוימים, בשנה זו זה היה המספר הגבוה ביותר של יהודים שחיו בעיר בכל שנותיה <ref>Myslowice, The Encyclopedia of Jewish Life Before and During the Holocaust, ed. Sh. Spector, G. Wigoder, vol. 2, New York 2001, p. 864.</ref>. בשנת 1895 הוקם בית כנסת חדש בעיר. ב־1 בספטמבר 1939 פלשה גרמניה לפולין. כבר בימיה הראשונים של המלחמה נכבשה מיסלוביצה בידי הצבא הגרמני. בסתיו 1939 הגרמנים שרפו והרסו את בית הכנסת הגדול בעיר. באוגוסט 1942 חלק מיהודי מיסלוביצה נשלחו ברכבת ב"טרנספורט המוות" למחנה המוות בבלז'ץ. האחרים הועברו, באוגוסט 1943, למחנה המוות הנאצי אושוויץ-בירקנאו והומתו שם בתאי הגזים.

לאחר השחרור בחודש מאי 1945 חזרו למיסלוביצה יחידים מתושביה היהודים שניצלו, ונוספו עליהם גם כמה עשרות יהודים, רובם משטחי פולין שסופחו לברית-המועצות. בחודש ספטמבר 1945 חיו במיסלוביצה 82 יהודים. הם נטשו את מיסלוביצה בגלי ההגירה של היהודים מפולין לארצות מערב אירופה, ארצות-הברית ולישראל.

==קישורים חיצוניים==

* 
* [https://web.archive.org/web/20081016003036/http://m-ce.net/ אתר עירוני נוסף]
* 
* 

==הערות שוליים==

קטגוריה:שלזיה (פרובינציה): ערים
קטגוריה:יישובים שהוקמו במאה ה-13
מורגן פלוס 4 פלוס

מורגן פלוס 4 פלוס 
מורגן פלוס 4 פלוס 
מורגן פלוס 4 פלוס (אנגלית: Morgan Plus 4 Plus) היא מכונית ספורט - קופה, דו מושבית שיוצרה על ידי יצרנית הרכב "Morgan Motor Company" הבריטית בין השנים 1964–1967. נבנו 26 יחידות.

גוף הגג של דגם ה- "מורגן פלוס 4 פלוס" נבנה מ- פיברגלס, וגרם להפחתה במשקל הרכב. 

מנוע דגם ה- "מורגן פלוס 4 פלוס" נלקח מחברת טריומף הבריטית, מדגם "Triumph TR4A" (ברישיון).

==חברת מורגן מוטור==

"חברת מורגן מוטור" היא חברה בריטית בבעלות משפחתי, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. 

החברה מעסיקה 177 עובדים. כל המכוניות מיוצרות בעבודת יד.

== תמונות ==
<gallery>
קובץ:Morgan Plus 4 Plus Donington H&H.jpg| מורגן פלוס 4 פלוס
קובץ:Morgan Plus 4 Plus 1965 rear.jpg| מורגן פלוס 4 פלוס, שנת 1965
קובץ:Morgan Plus 4 Plus (15458269728).jpg| מורגן פלוס 4 פלוס
קובץ:Morgan Plus 4 Plus (15185947693).jpg| מורגן פלוס 4 פלוס
קובץ:1965 Morgan +4+ Coupe 3828559321.jpg| מורגן פלוס 4 פלוס
</gallery>

==ראו גם==
* מורגן Aero-Sports
* מורגן סדרת F תלת אופן
* מורגן 3-וילר
* מורגן Aero 8
* מורגן פלוס 4
* מורגן פלוס 6
* מורגן פלוס 8

==לקריאה נוספת==
* [http://www.gomog.com GoMoG Workshop Manual]
* [https://www.morgan-motor.co.uk/announcement/plus-4-plus-morgan-slr/ מורגן פלוס 4 פלוס] (The Plus 4 Plus and Morgan SLR - Morgan Motor Company)

==קישורים חיצוניים==

קטגוריה:מכוניות בריטיות
קטגוריה:מכוניות קופה
קטגוריה:מכוניות ספורט
קטגוריה:דגמי מכוניות שהושקו ב-1964
קטגוריה:מורגן
קושאלין

קושאלין (בפולנית: Koszalin, נהגה: ; בקשובית: Kòszalëno; בגרמנית: Köslin) היא עיר בחבל פומרניה, בפרובינציית פומרניה המערבית שבצפון-מערב פולין. כ-12 קילומטרים מדרום לחופי הים הבלטי.

העיר קומה במהלך המאה ה-11 ובהדרגה מספר תושבים בממוצא גרמני עלה. בשנת 1618 העיר סופחה לברנדנבורג-פרוסיה. מאז ועד לסוף מלחמת העולם השנייה העיר הייתה חלק של מדינות גרמניות. לאחר סיום המלחמה האזור סופח לפולין וכל אוכלוסייה גרמנית עזבה את אזור. לעומת זאת לאזור הגיעו מתיישבים פולנים מאזורים במזרח שהועברו לשליטת ברית המועצות.

קושאלין היא עיר במעמד מחוז ובירת מחוז קושאלין שבפומרניה המערבית. בין 1950–1998 הייתה בירת פרובינציית קושאלין.

בסוף שנות ה-60 של המאה ה-20 בעיר הוקם בית ספר גבוה לטכנולוגיה שבשנת 1996 קיבל מעמד של אוניברסיטה.

ביוזמת תושבת המקום בשנת 1994 הוקם מוזיאון המוקדש לפעילות של ולדימיר ויסוצקי. המוזיאון כולל כ-20 פריטים שנאספו ברחבי העולם. המוזיאון מקדם תרגום של שירי ויסוצקי לשפות שונות. במסך הכול הם תורגמו ל-157 שפות בהשתתפות מתרגמים מ-26 מדינות.

==קהילה יהודית==

== ערים תאומות ==
* 
* 
*
*
*
*
*
*

==קישורים חיצוניים==

* 
* 
* 
* 

==הערות שוליים==

קטגוריה:פומרניה המערבית: ערים
קטגוריה:יישובים שהוקמו במאה ה-13
ברית הארבע

מלחמת צרפת–פרוסיה - ביסמרק ו[[נפוליאון השלישי, יושבים זה לצד זה, לאחר נפילתו של האחרון בשבי]]
ברית-הארבע (באנגלית: Quadruple Alliance) הוא השם שניתן לברית שנכרתה בין ארבע מדינות (גרמניה, האימפריה האוסטרו-הונגרית, איטליה ורומניה) קודם מלחמת העולם הראשונה, ביוזמתו של ביסמרק הקנצלר הראשון של הקיסרות הגרמנית. היוזמה באה במטרה למנוע שיתוף פעולה בין צרפת לאימפריה האוסטרו-הונגרית, ובכך לשמר את כוחה של גרמניה, ואת יתרונה על פני צרפת.

== רקע ==
לברית-הארבע קדמו הסכמים נוספים. מלחמת צרפת–פרוסיה, בשנים 1870–1871, הסתיימה בניצחון גרמני, אך הותירה חשש כבד בלב המנהיגות הגרמנית, כי צרפת, מתוך רגשות נקם, תשוב ותתקוף את גרמניה. ב- 16 באוקטובר 1879, נחתם הסכם בין גרמניה לאימפריה האוסטרו-הונגרית, וב- 18 במאי 1881, נחתם הסכם שלושת הקיסרים (בין גרמניה, האימפריה האוסטרו-הונגרית, ורוסיה. הסכמים אלו באו להבטיח, כי בכל מקרה שתפרוץ מלחמה בין אחד הצדדים, ובין מעצמה גדולה אחרת, ישמרו הצדדים האחרים על נייטרליות. 

== הברית ==
ב- 20 במאי 1882, נחתם הסכם תלת-צדדי, בין גרמניה, האימפריה האוסטרו-הונגרית ואיטליה, וב- 30 באוקטובר 1883 הצטרפה גם רומניה לברית. לכל אחת מארבע חברות הברית היה אינטרס ברור וסיבה להצטרפותה לברית.
* גרמניה כאמור, על מנת לשמר את כוחה מול צרפת, ולמנוע ממנה מחשבות נקם, על תבוסתה במלחמת צרפת–פרוסיה.
* לאיטליה, היו תביעות טריטוריאליות כלפי אוסטריה, וכלפי צרפת, וכניסתה לברית הגדילה את הלחץ על צרפת.
* האימפריה האוסטרו-הונגרית, ביקשה לנצל את הברית ככלי נגד רוסיה אשר איתה הייתה חלוקה בנושאים שונים באשר לבלקן.
* לרומניה היו ניגודי אינטרסים טריטוריאליים עם רוסיה ואוסטריה. לכניסתה לברית תרם רבות הלחץ מצד קרול הראשון, מלך רומניה שמוצאו משושלת בית-הוהנצולרן-זיגמרינגן. 
ברית-הארבע, היוותה את הציר העיקרי, סביבו התפתחה מדיניות החוץ של המעצמות הגדולות בסוף המאה ה-19 ותחילת המאה ה-20. כל עוד היה ביסמרק הקנצלר, מילאה הברית את התפקיד המקורי לו הועיד אותה בעת הקמתה. אך עם פיטוריו של ביסמרק מראשות הממשלה, על ידי הקיסר וילהלם השני, קיבלה הברית אופי אנטי רוסי בעליל. דבר שהוביל לכך שתוך שני עשורים, כרתו רוסיה ובריטניה בריתות עם צרפת, מהלכים שהובילו למלחמת העולם הראשונה.

== שעת מבחן ==
שעת מבחן למידת איתנותה של ברית-הארבע, נוצרה כאשר פרצה מלחמת העולם הראשונה. איטליה ורומניה לא שמרו אמונים לחברות הברית. אמנם בתחילה הן הכריזו על נייטרליות, כפי שחייבה אותן נאמנותן לברית. אך לאחר שניהלו משא ומתן טריטוריאלי עם כל אחד מהצדדים הלוחמים הכריזה איטליה מלחמה על אוסטריה-הונגריה במאי 1915, ורומניה עשתה כן באוגוסט 1916.

==קישורים חיצוניים==
* [https://mjp.univ-perp.fr/traites/1883quadruplice.htm הבריתות - הקמת הברית המרובעת], (בצרפתית) באתר MGP
==הערות שוליים==

ארבע
קטגוריה:הונגריה: אמנות והסכמים
קטגוריה:בריתות צבאיות
קטגוריה:אמנות והסכמים במאה ה-19
רפיק שחאדה

רפיק שחאדה (בערבית: رفيق شحادة; נולד ב-1977) הוא קצין בדרגת לואא' ומפקד המודיעין הצבאי הסורי מאז 2012.

== קריירה ==
שחאדה הוא קצין בכיר (בדרגה מקבילה לאלוף בצה"ל) בכוחות המזוינים של סוריה, אשר פיקד בעבר על ענף 293 (המחלקה לביטחון פנים) במודיעין הצבאי. בנוסף, שימש כיועץ לנשיא בשאר אל-אסד לנושאי אסטרטגיה ומודיעין צבאי ונחשב למקורב אליו. ביולי 2012 הוחלט לקדמו ולמנותו למפקד המודיעין הצבאי.

== סנקציות ==
ב-24 באוגוסט 2011, האיחוד האירופי החליט להטיל עליו, יחד עם 14 אישים סורים ואיראנים נוספים, סנקציות (הקפאת נכסים ואיסור כניסה) בשל, לטענת האיחוד, "מעורבות ישירה ואחריות לאלימות נגד אוכלוסייה אזרחית בדמשק". זאת במסגרת הפעילות של 'ענף 293' של המודיעין הצבאי תחת פיקודו בדמשק. כמו כן, הוא נכנס לרשימת האישים הסורים שמעורבים/אחראים לפשעי מלחמה, הרשימה שידועה בכינוי "הרשימה השחורה".

משרד האוצר הבריטי החליט באותו יום להוסיף את שחאדה לרשימת האישים הסורים שמוטלות עליהם סנקציות בגלל מעורבות בפשעי מלחמה, יחד עם קצינים סורים נוספים. משמעות הדבר היא החמרת הסנקציות של בריטניה נגדו. חודש לאחר מכן, גם שווייץ החליטה להטיל עליו סנקציות. באוקטובר 2011 קנדה הטילה עליו (בצעד סמלי בעיקרו) איסור כניסה למדינה.

== הערות שוליים ==

קטגוריה:אנשי צבא סורים
קטגוריה:סורים שנולדו ב-1977
מורגן אירו-ספורטס

מורגן אירו-ספורטס (באנגלית: Morgan Aero-Sports) היא מכונית ספורט תלת אופן, קבריולה, 2 מושבים, אשר יוצרה על ידי חברת מורגן מוטור הבריטית בין השנים 1920-1933. על דגם ה- "מורגן אירו-ספורטס" הורכב מנוע אופנועים בריטי (2 צילינדרים), מדגם Anzani, מקורר אוויר או מקורר נוזל של אופנועים, בנפח של 1,093 סמ"ק.

==חברת מורגן מוטור==

"חברת מורגן מוטור" היא חברה בריטית בבעלות משפחתית, אשר נוסדה בשנת 1910 על ידי הנרי פרדריק סטנלי מורגן. מקום מושבה של החברה ב- Malvern, אשר במחוז ווסטרשייר באזור מערב המידלנדס אחת מתשעה אזורי אנגליה. החברה מעסיקה 177 עובדים. כל המכוניות מיוצרות בעבודת יד. 

חברת Morgan Motor Company התחילה לייצר דגמי תלת אופן בשנת 1911. בתחילת שנות ה-30 פיתחה חברת "Morgan Motor Company" את מודל ה- "Morgan Super Sports", אשר היה מודל מפותח יותר, אבל מאוד דמה למודל ה- "מורגן אירו-ספורטס". 

== תמונות ==
<gallery mode="packed" heights="100">
קובץ:1927 Morgan Aero-Sports.JPG|מורגן אירו-ספורטס שנת 1927
קובץ:Morgan Super Sports Aero JAP 1930.jpg|מורגן אירו-ספורטס שנת 1930
קובץ:Morgan Super Sports JAP 1931.jpg|מורגן אירו-ספורטס, שנת 1931
קובץ:Morgan Super Sports 1933 02.JPG|מורגן אירו-ספורטס, שנת 1933
קובץ:1932 Morgan Sports.JPG| מורגן אירו-ספורטס שנת 1932
קובץ:Model Morgan Super Sports - Flickr - exfordy.jpg|מורגן אירו-ספורטס
</gallery>

==קישורים חיצוניים==

* [http://www.dvca.co.uk/sale-results-view.php?classic-cars=Morgan-Aero-2-Seater-Sports2914 מורגן אירו-ספורטס ] (1926 Morgan Aero 2 Seater Sports - Vintage & Classic Car )

קטגוריה:מכוניות ספורט
קטגוריה:מכוניות תלת אופן
קטגוריה:מכוניות קבריולה
קטגוריה:דגמי מכוניות שהושקו ב-1920
קטגוריה:מורגן
קטגוריה:מכוניות בריטיות
הקבינט של אלבניה

סמל ממשלת אלבניה
הקבינט של אלבניה (באלבנית: Këshilli i Ministrave; ידוע גם כמועצת השרים של אלבניה או ממשלת אלבניה) היא הממשלה והגוף המנהל את הרשות המבצעת באלבניה. בראש הקבינט עוד ראש ממשלת אלבניה. יו"ר המועצה (ראש הממשלה) ממונה על ידי נשיא אלבניה; השרים מתמנים על ידי הנשיא בהמלצת ראש הממשלה. הקבינט של אלבניה מתחיל לפעול רק אם האספה הלאומית נתנה את אמונה בממשלה. הקבינט אחראי לניהול השוטף של אלבניה, הוא אמון לקיים את מדיניות החוץ, הפנים, הכלכלה והחברה של אלבניה. לקבינט כפופים משרדים ממשלתיים המחולקים כל אחד לזרועות ואגפים, וזה יוצר את הרכב הרשות המבצעת. 

== תפקיד הקבינט ==
הקבינט אחראי לתת דין וחשבון לפרלמנט האלבני. הפרלמנט רשאי לפרק את הקבינט (בעקיפין) באמצעות הצעת אי-אמון. השרים נדרשים לענות על שאילתות בכתב או בעל פה שמוצעות על ידי חברי האספה הלאומית. באלבניה, שאילתות אלה מכונות "שאלות הממשלה". בנוסף, על שרי הקבינט להשתתף בישיבות ודיונים בפרלמנט הנוגעים לחקיקה בתחום אחריותם. משמע, שר האוצר מחויב להגיע לדיון באספה הלאומית בנוגע לחקיקה בתחום הכלכלי. 

אם ברצונם של שרי הקבינט לפתוח בהליך חקיקה, הם זקוקים לאישור האספה הלאומית. לרוב, הפרלמנט מאשר לשרים לפתוח בהליכי חקיקה. 

הקבינט משחק תפקיד מרכזי בקביעת סדר היום של האספה הלאומית. הקבינט יכול להציע חוקים ותיקונים במהלך ישיבות פרלמנט ולדחות דיונים שנקבעו על ידי נשיאות האספה הלאומית במטרה לקדם חקיקה בתחומים שונים. 

=== משרות בקבינט ===
חברי הקבינט מחולקים לארבע רמות שלפיהן הם מסווגים מבחינת בכירות: 
* ראש ממשלת אלבניה - המשרה הרמה ביותר בקבינט ובאלבניה בפרט. 
* סגן ראש ממשלת אלבניה - המשרה השנייה בחשיבותה מבחינה ביצועית באלבניה. סגן ראש ממשלת אלבניה הוא יד ימינו של ראש הממשלה והוא מחליף אותו כאשר נבצר ממנו לכהן בתפקיד.
* שר - חבר במועצת השרים האחראי על תחום כלשהו באלבניה.
* סגן שר - לחלק מהשרים ממונים סגנים, שעוזרים להם בניהול התחומים עליהם השרים אחראים.

==הקבינט הנוכחי==

{| class="wikitable"
!תפקיד
!השר
|מפלגה
|-
|ראש הממשלה 
|אדי ראמה
|המפלגה הסוציאליסטית של אלבניה
|-
|סגן ראש הממשלה
| ארבן אחמטאג'
|המפלגה הסוציאליסטית של אלבניה
|-
|השר לענייני חוץ ואירופה
| אולטה צ'אצ'קה
|המפלגה הסוציאליסטית של אלבניה
|-
|שר ההגנה
| ניקו פלשי
|המפלגה הסוציאליסטית של אלבניה
|-
|שר הפנים
| Bledi Çuçi
|המפלגה הסוציאליסטית של אלבניה
|-
|שר האוצר והכלכלה
|דלינה איברהימי
|לא מטעם מפלגה
|-
|שר התשתיות והאנרגיה
|בלינדה באלוקו
|המפלגה הסוציאליסטית של אלבניה
|-
|שר החינוך, הספורט והנוער
|אוויס קושי
|המפלגה הסוציאליסטית של אלבניה
|-
|שר המשפטים
|אולסי מאנג'ה
|המפלגה הסוציאליסטית של אלבניה
|-
|שר התרבות
|אלווה מרגריטי
|לא מטעם מפלגה
|-
|שר החקלאות ופיתוח הכךרט
|פרידה קריפקה
|לא מטעם מפלגה
|-
|שר הבריאות וההגנה החברתית
|Ogerta Manastirliu
|המפלגה הסוציאליסטית של אלבניה
|-
|שר התיירות והסביבה
|מירלה קומברו
|המפלגה הסוציאליסטית של אלבניה
|-
|השר לענייני היחסים עם העצרת הכללית של האו"ם
|אליסה ספירואלי
|המפלגה הסוציאליסטית של אלבניה
|-
|השר להגנת היזמים 
|אדונה בילאלי
|המפלגה הסוציאליסטית של אלבניה
|-
|שר התקנים והשירותים
|מילווה אקונומי
|המפלגה הסוציאליסטית של אלבניה
|-
|שר הנוער והספורט
|בורה מוזהאקי
|המפלגה הסוציאליסטית של אלבניה
|}

== ראו גם ==
* פוליטיקה של אלבניה

== קישורים חיצוניים ==

* 

2017 03
קטגוריה:אלבניה: פוליטיקה
ג'וש ארנסט

ג'וש ארנסט
ג'ושואה ראיין הנרי "ג'וש" ארנסט (באנגלית: Joshua Ryan Henry "Josh" Earnest; נולד ב-22 בינואר 1975) הוא עוזר פוליטי אמריקאי ששימש כדובר הבית הלבן תחת נשיא ארצות הברית ברק אובמה, בשנים 2014–2017. בשנת 2017 החל לשמש כפרשן פוליטי עבור NBC ו-MSNBC.

ארנסט נולד בקנזס סיטי, מיזורי. באוגוסט 2012 ארנסט נישא לנטלי ויית' בטקס בין דתי נוצרי-יהודי במלון 4 העונות בוושינגטון. לזוג יש ילד אחד שנולד בשנת 2014.

==קישורים חיצוניים==

* 

קטגוריה:חברי המפלגה הדמוקרטית (ארצות הברית)
קטגוריה:נשיאות ברק אובמה: אישים
קטגוריה:דוברי הבית הלבן
קטגוריה:פרשנים פוליטיים אמריקאים
קטגוריה:בוגרי אוניברסיטת רייס
קטגוריה:אמריקאים שנולדו ב-1975
רוברט גיבס

רוברט ליין גיבס (באנגלית: Robert Lane Gibbs; נולד ב-29 במרץ 1971) הוא איש תקשורת ועוזר פוליטי אמריקאי. שימש כדובר הבית הלבן תחת נשיא ארצות הברית ברק אובמה, בשנים 2009–2011, לאחר שקודם שימש כדובר מסע הבחירות שלו.

==קורות חיים==
נולד באובורן, אלבמה. בתחילת שנות ה-90 עבד כמתמחה אצל אחד מחברי בית הנבחרים של ארצות הברית ושם עבד למשך חמש שנים עד לשנת 1996. לאחר מכן עבד בקמפיינים של פוליטיקאים שונים עד שקבל את תפקיד מזכיר העיתונות של ג'ון קרי בשנת 2004, כאשר התמודד לנשיאות ארצות הברית, אך עזב את הקמפיין לאחר זמן קצר. באותה התקופה ייעץ לברק אובמה בעת מסע הבחירות שלו לסנאט האמריקאי, ובילה איתו יותר מכל יועץ אחר. משם המשיך גם לקמפיין לנשיאות של אובמה.

משנת 2013 עובד בערוץ הטלוויזיה MSNBC. מאז שנת 2015 משמש גיבס כסגן נשיא ניהולי ומנהל התקשורת ויחסי הציבור של חברת מקדונלד'ס.

הוא נשוי למקרי קתרין גיבס ולהם בן אחד. מתגורר באלכסנדריה, וירג'יניה.

==קישורים חיצוניים==

קטגוריה:בוגרי אוניברסיטת המדינה של קרוליינה הצפונית
קטגוריה:חברי המפלגה הדמוקרטית (ארצות הברית)
קטגוריה:נשיאות ברק אובמה: אישים
קטגוריה:דוברי הבית הלבן
קטגוריה:אמריקאים שנולדו ב-1971